**Gradul didactic II, seria 25–31 august 2021**

În conformitate cu prevederile O.M.E. nr. 3713/2021, candidații înscriși la examenul de obținere a gradului didactic II, sesiunea 2020, vor susține o **probă scrisă** care conține elemente de *pedagogie* și de *psihologie*, precum și elemente din *metodica* *specialității*, cu abordări interdisciplinare și de creativitate, elaborată pe baza programelor aprobate de Ministerul Educației, pentru fiecare specialitate în parte.

Examenul se va desfășura, conform calendarului aprobat de conducerea universității noastre, astfel:

* **25 august 2021** – profesori
* **26 august 2021 –** învățământ preșcolar
* **27 august 2021 –** învățământ primar

**Timpul de lucru** pentru elaborarea lucrării scrise va fi3 ore din momentul primirii subiectelor.

 Locul de desfășurare a examenului, precum și ora începerii acestuia vor fi afișate pe site-ul universității noastre [www.unibuc.ro/studii/grade-didactice-preuniversitare](http://www.unibuc.ro/studii/grade-didactice-preuniversitare), în jurul datei de 26 iulie 2021, după primirea dosarelor de la inspectoratele școlare și verificarea acestora.

Taxa de examen este 200 lei (include atât înscrierea și susținerea examenului, cât și eliberarea certificatului). Aceasta se achită fie la Casieria Universității din București, aflată în curtea interioară a Rectoratului (Șos. Panduri nr. 90), fie la orice bancă, prin ordin de plată în contul RO26TREZ70520F330500XXXX, cu următoarele mențiuni: examen gradul didactic II, facultatea pentru care plătesc, numele și prenumele candidatului, banca *Trezoreria Sector 5,* CUI 4505502;

 Candidații vor prezenta președintelui comisiei de examinare, la intrarea în sala de examen, dovada achitării taxei.

 Termenul limită de primire a dosarelor de înscriere de la Inspectoratele Școlare este **05 iulie 2021.** Candidații care nu au dosarele complete nu vor fi înscriși în catalogul de examen, prin urmare nu vor susține examenul în această sesiune, dosarele acestora urmând a fi returnate Inspectoratului.

 **Cursurile de pregătire** pentru examenul de obținere a gradului didactic II, sesiunea 25-31 august 2021, se vor desfășura *online,* atât pentru *Metodica predării specialității,* cât și pentru *Pedagogie,* după cum urmează:



Cursurile nu sunt obligatorii, iar candidații care optează pentru efectuarea lor vor achita taxa de participare de 300 lei, fie la casieria universității, fie la orice bancă, prin ordin de plată în contul RO26TREZ70520F330500XXXX, cu următoarele mențiuni: cursuri de pregătire gradul didactic II, facultatea pentru care plătesc, numele și prenumele candidatului, banca *Trezoreria Sector 5,* CUI 4505502;

Dovada achitării cursurilor va fi prezentată la prima oră de curs.

 Pentru mai multe informații referitoare la desfășurarea cursurilor, rugăm candidații să ia legătura cu persoanele de contact din tabelul de mai sus.